เคทีซีจับมือ 8 ร้านอาหารหลากสไตล์ชูส่วนลด 50%-คะแนนสะสมเพิ่ม 8 เท่า
KTC จับมือ นางจรรยารัตน์ แสงทอง กรรมการผู้จัดการโครงการ “8 ทองหล่อ” มอบส่วนลดสูงสุด 50% ให้กับสมาชิกที่ใช้จ่ายผ่านบัตรเครดิตเคทีซีที่ 8 ร้านอาหารหลากสไตล์หลายสัญชาติ
1 ก.พ. 2559

นางประณยา นิถานานนท์ ผู้อำนวยการธุรกิจบัตรเครดิต “เคทีซี” หรือ บริษัท บัตรกรุงไทย จำกัด (มหาชน) หรือ KTC จับมือ นางจรรยารัตน์ แสงทอง กรรมการผู้จัดการโครงการ “8 ทองหล่อ” (Eight Thonglor) แหล่งพบปะสังสรรค์ของเหล่าเทรนด์เซ็ตเตอร์ใจกลางเมือง ออกแคมเปญ “แฮปปี้ เอท ไดนิ่ง กับบัตร เคทีซี” มอบส่วนลดสูงสุด 50% ให้กับสมาชิกที่ใช้จ่ายผ่านบัตรเครดิตเคทีซีที่ 8 ร้านอาหารหลากสไตล์หลายสัญชาติ อาทิ อาหารอินเดีย สเปน ญี่ปุ่น และฟิวชั่น ในโครงการ “8 ทองหล่อ”
ประกอบด้วย ร้านทาไดมะ (Tadaima) รับส่วนลด 40% สำหรับซาชิมิ และรับส่วนลด 50% สำหรับซูชิ / ร้านฟลาน โอเบรียนส์ ไอริช ผับ (Flann O’Brien’s Irish Pub) รับส่วนลด 15% (เฉพาะค่าอาหาร) / ร้านบาร์ สตอเรีย เดล คัฟเฟ่ (Bar Stroria del Caffe) รับส่วนลด 10% / ร้านโอล่า สแปนิช (Hola Spanish) รับส่วนลด 10% / ร้านเฮ้าส์เท็น (House 10) รับส่วนลด 10% / ร้านมาซาลา อาร์ท (Masala Art) รับส่วนลด 10% / ร้านเครปส์แอนด์โค ( Crêpes &amp; Co.) รับส่วนลด 10% และร้านซูชิจู แอนด์ คาร์นิวัล ยากินิคุ (Sushi Cyu &amp; Carnival Yakiniku) รับของหวานฟรี (ไอศครีมฮาเก็นดาส / แคนตาลูปญี่ปุ่น) ตั้งแต่วันนี้ – 31 มีนาคม 2559
ขณะที่สมาชิกรับสิทธิประโยชน์เพิ่มอีก 2 ต่อ ดังนี้
ต่อที่ 1 “Happy 8 Forever Rewards” สมาชิกใช้จ่ายผ่านบัตรฯครบ 3,000 บาทต่อเซลส์สลิป รับคะแนนสะสม Forever Rewards สูงสุดถึง 8 เท่า เฉพาะ 8 วัน ช่วงเทศกาลวาเลนไทน์ ระหว่างวันที่ 8 – 15 กุมภาพันธ์ 2559
ต่อที่ 2 “Happy Dining Voucher” สมาชิกใช้จ่ายผ่านบัตรฯ ครบ 3,000 บาทต่อเซลส์สลิป รับบัตรกำนัลมูลค่า 100 บาท จากโครงการ “8 ทองหล่อ” ระหว่างวันที่ 1 – 29 กุมภาพันธ์ 2559 (นำเซลส์สลิปมาแลกรับบัตรฯ ที่จุดให้บริการชั้น 1 ตั้งแต่เวลา 10.00 น. – 21.00 น. ณ โครงการ “8 ทองหล่อ”)